
Қамқоршылық кеңесінің отырысы
Өткізілген күні: «13»  наурыз  2026 жыл
Өткізілген орны: мектеп кітапханасы
Қатысқандар: Қамқоршылық кеңес мүшелері
Кеңес мүшелері: 11 адам
Төраға: Басаров А.А.
Хатшы: Такенова А.С.
КҮН ТӘРТІБІ:
1. Мектептің материалдық-техникалық базасы және оны нығайту жолдары. 
2. Спорт зал мәселесі. 
3. Олимпиадалар мен ғылыми жобалар сайыстарында дарынды балаларды қолдау және ынталандыру жұмыстарын жандандыру. 
4. Наурыз мерекесін ұйымдастыру және өткізу. 
Тыңдалды:
1-мәселе бойынша:
Кеңес төрағасы Басаров А.А. мектептің материалдық-техникалық базасының жағдайына тоқталып өтті. Мектепті қажетті оқу құралдарымен, техникалық жабдықтармен қамтамасыз ету, кабинеттерді жаңарту және білім беру сапасын арттыру бағытындағы жұмыстар туралы баяндады. Сонымен қатар материалдық базаны нығайту бойынша алдағы уақытта атқарылатын жұмыстар талқыланды.
2-мәселе бойынша:
Мектептегі спорт зал мәселесі қаралды. Қазіргі таңда мектепте арнайы спорт залдың жоқ екендігі айтылып, оқушылардың дене шынықтыру сабақтары мен спорттық іс-шараларды өткізу барысында қиындықтар туындайтыны сөз болды. Мектеп ауласында тек волейбол алаңы  бар екендігі айтылып, болашақта спорт зал салу немесе бейімделген спорттық орын ұйымдастыру қажеттілігі ұсынылды.
3-мәселе бойынша:
Дарынды оқушыларды олимпиадаларға, ғылыми жобалар байқауларына қатыстыру және оларды қолдау мәселесі талқыланды. Оқушылардың білім сайыстарына белсенді қатысуын ынталандыру, дайындық жұмыстарын жүйелі ұйымдастыру, жетекші мұғалімдерге қолдау көрсету мәселелері көтерілді. Сонымен қатар олимпиада мен ғылыми жоба жарыстарына қатысатын оқушылардың бару-келу жол ақысын төлеу мәселесі қарастырылды.

4-мәселе бойынша:
Наурыз мерекесін ұйымдастыру және жоғары деңгейде өткізу туралы ұсыныстар айтылды. Кеңес мүшелері ұлттық салт-дәстүрлерді насихаттау, оқушылар мен ата-аналардың қатысуымен мерекелік іс-шаралар ұйымдастыру жөнінде пікір алмасты.
Қаулы етілді:
1. Мектептің материалдық-техникалық базасын нығайту бойынша жұмыстар жалғастырылсын. 
2. Қажетті құрал-жабдықтарды кезең-кезеңімен толықтыру ұйымдастырылсын. 
3. Мектепте спорт залдың жоқтығы ескеріліп, спорттық жағдайды жақсарту бойынша ұсыныстар дайындалсын. 
4. Волейбол алаңын тиімді пайдалану және оқушылардың спортпен шұғылдануына жағдай жасау жұмыстары жүргізілсін. 
5. Олимпиадалар мен ғылыми жобаларға қатысатын дарынды оқушыларға жан-жақты қолдау көрсетілсін. 
6. Оқушылардың олимпиада, ғылыми жоба сайыстарына бару-келу жол ақысы қор есебінен төленсін. 
7. Дарынды оқушыларды ынталандыру жұмыстарын жандандыру тапсырылсын. 
8. Наурыз мерекесін ұлттық дәстүрге сай жоғары деңгейде ұйымдастыру және өткізу қолға алынсын. 

Төраға: ________ Басаров А.А.
Хатшы: ________Такенова А.С.



